CELEX: 32010R0833
Language: lt
Date: 2010-09-21 00:00:00
Title: 2010 m. rugsėjo 21 d. Komisijos reglamentas (ES, Euratomas) Nr. 833/2010, kuriuo įgyvendinamas Tarybos reglamentas (ES, Euratomas) Nr. 617/2010 dėl pranešimo Komisijai apie energetikos infrastruktūros investicinius projektus Europos Sąjungoje

22.9.2010   
            
            
               LT
            
            
               Europos Sąjungos oficialusis leidinys
            
            
               L 248/36
            
         KOMISIJOS REGLAMENTAS (ES, Euratomas) Nr. 833/2010
   2010 m. rugsėjo 21 d.
   kuriuo įgyvendinamas Tarybos reglamentas (ES, Euratomas) Nr. 617/2010 dėl pranešimo Komisijai apie energetikos infrastruktūros investicinius projektus Europos Sąjungoje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 2010 m. birželio 24 d. Tarybos reglamentą (ES, Euratomas) Nr. 617/2010 dėl pranešimo Komisijai apie energetikos infrastruktūros investicinius projektus Europos Sąjungoje ir dėl Reglamento (EB) Nr. 736/96 panaikinimo (1), ypač į jo 7 straipsnį,
   kadangi:
   
               (1)
            
            
               Reikalaujama, kad Komisija priimtų nuostatas dėl Reglamento (ES, Euratomas) Nr. 617/2010 3 ir 5 straipsniuose nurodyto duomenų ir informacijos pranešimo formos ir kitų techninių duomenų.
            
         
               (2)
            
            
               Siekiant rinkti palyginamus duomenis ir supaprastinti valstybių narių arba Reglamento (ES, Euratomas) Nr. 617/2010 3 straipsnyje nurodytų jų įgaliotųjų ar kitų subjektų ataskaitų teikimą, pateiktini pranešimai turėtų būti standartizuoti naudojant atsiskaitymo lenteles.
            
         
               (3)
            
            
               Panaikinus Tarybos reglamentą (EB) Nr. 736/96 (2), Komisijos reglamentas (EB) Nr. 2386/96 (3) taip pat turėtų būti panaikintas,
            
         PRIĖMĖ ŠĮ REGLAMENTĄ:
   1 straipsnis
   Tarybos reglamento (EB, Euratomas) Nr. 617/2010 3 ir 5 straipsniuose nurodyto energetikos infrastruktūros investicinių projektų duomenų ir informacijos pranešimo Komisijai forma ir techniniai duomenys nustatyti šio reglamento priede.
   2 straipsnis
   Reglamentas (EB) Nr. 2386/96 panaikinamas.
   3 straipsnis
   Šis reglamentas įsigalioja dvidešimtąją dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. rugsėjo 21 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 180, 2010 7 15, p. 7.
   
      (2)  OL L 102, 1996 4 25, p. 1.
   
      (3)  OL L 326, 1996 12 17, p. 13.
   
      PRIEDAS